**Kivonat**

**A Jogi és Társadalmi Kapcsolatok Bizottsága**

**2019. február 26-ai nyilvános ülésének jegyzőkönyvéből**

**18/2019. (II.26.) JTKB számú határozat**

1. A Jogi és Társadalmi Kapcsolatok Bizottsága a Mesebolt Bábszínház igazgatói feladatainak ellátására benyújtott pályázatok elbírálásra szóló javaslatot megtárgyalta és a határozati javaslatot az alábbi módosítással a Közgyűlésnek elfogadásra javasolja.

„1. A Közgyűlés az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 39. §-a alapján **a** **2. pontban foglalt felmentés esetén** a Mesebolt Bábszínház vezetői feladatainak ellátásával **Kovács Gézát** bízza meg. A megbízás határozott időtartamra, 2019. július 1. napjától 2024. június 30. napjáig szól.

A Közgyűlés a vezető illetményét havi bruttó ………..……………Ft-ban állapítja meg a 266/2018 . (IX.13.) Kgy. számú határozatban foglalt feltételek figyelembevételével.

**2. A Közgyűlés felkéri a polgármestert, hogy az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI.15.) Korm. rendelet 8.§ (6) bekezdése alapján a kultúráért felelős minisztertől kérje meg Kovács Géza szakirányú felsőfokú végzettség megszerzésének követelménye alóli felmentését.**

1. A Közgyűlés felkéri a polgármestert, hogy a vezetői megbízás időpontjáig a 2007. évi CLII. törvény szerinti vagyonnyilatkozat megtétele érdekében a szükséges intézkedéseket tegye meg.

4. A Közgyűlés felhatalmazza a polgármestert, hogy a vagyonnyilatkozat megtételét **és a 2. pont szerinti mentesítést** követően az intézményvezetői megbízást aláírja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal (1. pont vonatkozásában)

**2019. március 5. (2. pont vonatkozásában)**

2019. június 30. (**3-4**. pont vonatkozásában)”

2. A Bizottság javasolja, hogy a határozati javaslat 1. pontjában foglalt díjazási kérdésben szóbeli előterjesztés alapján a Közgyűlés döntsön.

**Felelős:** Dr. Takátsné Dr. Tenki Mária, a bizottság elnöke

Dr. Puskás Tivadar polgármester

Koczka Tibor alpolgármester

(A végrehajtásért felelős:

Dr. Bencsics Enikő, az Egészségügyi és Közszolgálati Osztály vezetője)

**Határidő:** 2019. február 28.

A másolat hiteléül:

Szombathely, 2019. február 28.

(: Iváncsics Lívia :)

jegyzőkönyvvezető